Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: állapotban) fogyasztásának kerülése. Az állategészségügyről szóló 41/1997. (V. 28.) FM rendelet 640., illetve 694.
Paragraph Index: 1969

a) Jelentés: Csak számszerű adatokat kell közölni a betegség előfordulásakor. Az influenza előfordulására vonatkozóan külön jelentési rendszer van érvényben. A szokásos járványos időszakban (október 1-jétől március 1-jéig) az ÁNTSZ „Figyelő szolgálatot” működtet. A kijelölt háziorvosok hetenként jelentik az „influenza-szerű” megbetegedéssekkel jelentkező betegek számát a városi intézetnek. Ez utóbbi a megyei intézetnek továbbítja a jelentést. Abban az esetben, ha a betegek száma jelentősen megemelkedik, és egyéb járványra utaló jelek is mutatkoznak, a megyei intézet elrendeli a „Jelentő szolgálat”-ot. Ez esetben valamennyi háziorvos hetenként jelenti az influenzás betegek számát, a betegek kor szerinti megoszlását, a táppénzes állományba vett betegek, kórházba szállított betegek, szövődményes esetek kórforma és életkor szerinti számát, továbbá a halálesetekre vonatkozó adatokat. A számszerű jelentéseket a városi intézet továbbítja a megyei intézetnek, ez utóbbi az OEK Járványügyi osztályának.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes